《发京邑》
清代·史夔

靡靡即长道，承命发华辀。寒风吹易水，凉月渡芦沟。

河梁霁暮色，驱车登古丘。西望九折坂，南顾江河流。

江河多风涛，道路阻且修。欲济川无梁，引领心怀忧。

厉揭古有训，慷慨怀前修。

作者简介：江苏溧阳人，字胄司，号耕岩。康熙二十一年进士。官詹事。诗无赫赫之名，而不涉应酬，诗品颇高。有《扈跸诗》及《樟亭》、《东祀》、《扶胥》等集。